Muro en Cameros

Muro en Cameros [MUro enkaMEros] estas vilaĝo kaj municipo de la aŭtonoma komunumo (regiono) Rioĥo en norda Hispanio, nome en la suda komarko Malnova Kamero. 

220px|eta|maldekstre|La municipa teritorio de Muro en Cameros, en la centrosudo de la regiono.
220px|eta|maldekstre|Ermitejo de la Virgen del Cerro.
220px|eta|maldekstre|Ermitejo de la Kruco de la Monto.
Geografio
Ĝi estas ĉe la valo de la rivero Leza kaj ĉe la regiona ŝoseo LR-245 inter Jalón de Cameros kaj la regiona ŝoseo LR-250 (laŭ tiu estas aliaj lokoj de la komarko) oriente kaj laŭ tre montara areo al Almarza de Cameros kaj la komarko Nova Kamero. Aparte estas ankaŭ tre montara regiona ŝoseo LR-463 al Torre en Cameros. Proksime estas areoj de iknitoj, inter kiuj spuroj de dinosaŭroj.

La urba kerno estas inter la montoj El Cabezo kaj El Cerro, proksime al monto La Rasa kun altitudo de 1477 m super marnivelo. El la areo ekfluas la rivero Muro.

Historio
Dum la Moderna Epoko, Muro prosperis pro la protekto fare de la Mesta kaj la industrio de la lano. La tolaĵoj fabrikitaj en la 18-a jarcento estis konsumitaj de la lokanoj, sed ankaŭ estis liveritaj al la reĝaj trupoj aŭ eksportataj al la cetero de Iberio. 

Aktualo
La rura elmigrado okazis laŭlonge de la 20-a jarcento kaj tial oni malaltiĝis el 284 loĝantoj ĝis nunaj 35.

La ekonomio estas bazata ĉefe sur la brutobredado, agrikulturo, forstado, kaj la rura turismo.

Vizitindaĵoj estas la preĝejo, du ermitejoj, iknitoj, arbaroj de fagoj kaj kverkoj kaj mirindaj rigardejoj al pejzaĝo ktp.

Vidu ankaŭ
 Municipoj de Rioĥo

Notoj

 Bibliografio 
 Ernesto Reiner. Viaje por el Camero Viejo. Logroño 1984. ISBN 84-398-2054-2 
 Por los Cameros en los Años Noventa. Logroño 1991. ISBN 84-87209-34-3
 Ángel F. Domínguez Tabernero. 100 años de la Historia de Muro en Cameros (La Rioja). 1907 - 2007. Logroño 2009. ISBN 978-84-936711-1-2

Kategorio:Municipoj de Rioĥo